
Selam alejkum. Postoji li vjerodostojan hadis da beba kada se nasmije vidi meleke?


* 
* 
* 
* 
* 
* 
* 

 

BEBE KADA SE SMIJU VIDE MELEKE – da li je ovo tačno?
====================================================

 

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


Meleke je moguće vidjeti u stvarnom liku ili u liku ljudi, kao što je došlo u vjerodostojnim hadisima. Poslanik, sallallahu alejhi ve sellem, je vidio Džibrila, alejhisselam, u stvarnom liku. Ashabi su ga vidjeli u liku ashaba Dihjeta Kelbija, kao i u drugim ljudskim likovima, poput onog opisa u hadisu Džibrila o temeljima islama, imana i ihsana.


Također, teoretski nije nemoguće da djeca vide meleke. Međutim, da mala djeca vide meleke u nekom stanju, kada se smiju ili slično, za takvo nešto nema potvrde u šerijatskim tekstovima.


Prema tome, da beba kada se smije vidi meleke, za takvo nešto nema hadisa niti je to uvjerenje potvrđeno u šerijatu.


Ve billahi tevfik.


Na pitanje odgovorio dr. Zijad Ljakić – zijad-ljakic.com


